ओमैक्स प्रीमियर लीग 2020 में हुए शानदार मुकाबले, एम्स्टर्डम किंग्स टीम रही विजेता

न्यू फरीदाबाद, अक्टूबर 30, 2020: सेक्टर 97 में वर्ल्ड होम्स के निकट स्थित अंतरराष्ट्रीय स्तर की बहु-विषयक खेल मैदान सह एकेडमी “वर्ल्ड स्पोर्ट्स एकेडमी” में ओमैक्स प्रीमियर लीग 2020 टी 20 क्रिकेट टूर्नामेंट आयोजित हुई। इस शानदार मुकाबले में विजेता एम्स्टर्डम किंग्स टीम रही और उप विजेता लंदन वारियर्स टीम रही। इस प्रीमियर लीग में दर्शकों की काफी भीड़ उमड़ी और दर्शकों ने अपनी-अपनी टीमों की खूब हौसला अफजाई की।

फ़ाइनल मैच में पहले बल्लेबाज़ी करते हुए एम्स्टर्डम किंग्स टीम ने 6 विकेट खो कर 20 ओवर में 188 रन बनाए। लंदन वारियर्स टीम लक्ष्य का पीछा करते हुए 20 ओवर में 9 विकेट खो कर 140 रन ही बना सकी। सनी सप्रा ने शतकीय पारी खेलते हुए 57 गेंदों पर 121 रन बनाए। वहीं लंदन वारियर्स टीम की ओर से अमित शर्मा ने गेंदबाज़ी करते हुए अपने 4 ओवर में 2 विकेट झटके।

ओमैक्स प्रीमियर लीग का आगाज दोपहर 2 बजे हुआ और फ्लडलाइट्स में देर शाम तक जारी रहा। जिसमें लंदन वारियर्स, एम्स्टर्डम किंग्स, पेरिस स्पार्टन्स, पुर्तगाल राइडर्स टीमों ने हिस्सा लिया।

चारो टीमों के नाम वर्ल्ड होम्स में आने वाले थीम्ड रेजिडेंशियल होम्स के नाम पर आधारित थे जो की इन शहरों की वास्तुकला से प्रेरित होंगे।

पहला मुकाबला लंदन वारियर्स और पेरिस स्पार्टन्स के बीच हुआ जिसमें लंदन वारियर्स विजेता रहीं। उसके बाद दूसरा मुकाबला एम्स्टर्डम किंग्स और पुर्तगाल राइडर्स के बीच हुआ जिसमें एम्स्टर्डम किंग्स विजेता रही। फाइनल मुकाबला एम्स्टर्डम किंग्स और लंदन वारियर्स टीमों के बीच हुआ जिसमें दोनों टीमों ने पूरा दमखम दिया। अंत में एम्स्टर्डम किंग्स ओमैक्स प्रीमियर लीग 2020 की चैंपियन बनीं। इसके बाद सभी टीमों के खिलाड़ियों को सम्मानित किया गया, जिसमें सनी सप्रा को सीरीज में बेहतरीन प्रदर्शन करने पर मैन ऑफ द सीरीज़ से नवाजा गया। वहीं अमनप्रीत को बेस्ट बॉलर ऑफ द सीरिज चुना गया।

पूरे प्रीमियर लीग में दर्शकों की भीड़ उमड़ी रही, जहां लोगों ने चौके-छक्के की बौझार से मैच का खूब लुफ्त उठाया और ढोल, डीजे पर डांस किया। इस दौरान दर्शकों ने इस प्रीमियर लीग के आयोजन पर काफी खुशी जाहिर की। उनका मनाना था कि ऐसे आयोजन होते रहने चाहिए ताकि मनोरंजन के साथ साथ शारीरिक रूप से फिट रह सके।